Diari Oficial de la Generalitat Valenciana


Sumari del DOGV 7157, del 21-11-2013 (2013/11204)

ORDE 17/2013, de 24 d'octubre, de la Conselleria d'Hisenda i Administració Pública, per la qual es modifiquen determinats preceptes de l'Orde 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/10/24/17/dof/vci/html**

### Dades del document

Número de DOGV
:   7157

Data del DOGV
:   21-11-2013

Secció del DOGV
:   I. DISPOSICIONS GENERALS

Número del document
:   2013/11439


Data del document
:   24-10-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * telemàtica
    * legislació
    * joc
    * procediment administratiu
    * joc d'atzar

ORDE 17/2013, de 24 d'octubre, de la Conselleria d'Hisenda i Administració Pública, per la qual es modifiquen determinats preceptes de l'Orde 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc. [2013/11776]  
PREÀMBUL  
  
L'Orde 5/2011, de 17 de març, de la Conselleria d'Economia, Hisenda i Ocupació, va establir la fase I del sistema de tramitació electrònica JOC-ER, consistent a impulsar l'aplicació de mitjans electrònics, informàtics i telemàtics en matèria de joc. Este modern sistema ha permés la millora de la qualitat del servici i facilita molt significativament les relacions entre els ciutadans i l'Administració.   
Posteriorment l'Orde 7/2011, de 16 de desembre, de la Conselleria d'Hisenda i Administració Pública, va ampliar els procediments susceptibles de tramitació electrònica en matèria de màquines recreatives i d'atzar i els va incloure en el sistema JOC-ER.  
L'Orde 8/2012, de 3 d'octubre, de la Conselleria d'Hisenda i Administració Pública, va modificar determinats articles de l'Orde 5/2011 per a incorporar al sistema JOC-ER la possibilitat de tramitació per mitjà dels certificats digitals d'entitat i de pertinença a empresa, que van facilitar l'accés dels usuaris al sistema.   
Per mitjà d'esta orde es pretén aprofundir en els diferents mecanismes d'acreditació davant del sistema, i es modifica l'Orde 5/2011 a fi d'incloure el certificat d'aplicació com un mecanisme addicional, així com de millorar certs aspectes tècnics del sistema JOC-ER.  
  
Per tot el que antecedix, fent ús de les facultats que em conferix l'article 28 de la Llei 5/1983, de 30 de desembre, del Consell, i de l'autorització que inclou la disposició final primera del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar, que faculta la conselleria competent en matèria de joc per a desplegar el reglament, introduir-hi modificacions no substantives i modificar els annexos d'este, amb un informe previ de l'Advocacia General de la Generalitat, així com de la Direcció General de Tecnologies de la Informació,  
  
ORDENE  
  
Article únic. Aprovació de l'annex  
S'aproven les modificacions de l'Orde 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc que figuren en l'annex a esta orde i que afecten els articles següents:  
  
- Article 2  
- Article 3  
- Article 6  
- Article 9  
- Article 10  
€ Article 11  
€ Article 12  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà del dia que es publique en el Diari Oficial de la Comunitat Valenciana.  
  
València, 24 d'octubre de 2013  
  
El conseller d'Hisenda i Administració Pública,  
JUAN CARLOS MORAGUES FERRER  
  
  
  
ANNEX  
Modificació de l'Orde 5/2011, de 17 de març, de la Conselleria d'Economia, Hisenda i Ocupació  
  
1. «Article 2. Requisits per a ser usuari del sistema JOC-ER  
1. Podran realitzar la tramitació electrònica regulada en esta orde les empreses inscrites en el Registre de Fabricants i Importadors de Màquines Recreatives i d'Atzar i de Material de Joc, en el Registre de Comercials i Distribuïdors de Material de Joc, en el Registre d'Empreses Operadores o en el Registre d'Establiments Autoritzats.  
  
2. Per a accedir al sistema JOC-ER serà necessari disposar d'algun dels mitjans d'acreditació següents:  
a) DNI electrònic.  
b) Certificat de ciutadà.  
c) Certificat d'entitat.  
d) Certificat de pertinença a empresa.  
e) Certificat d'aplicació, vàlid únicament per a fabricants i importadors de màquines recreatives i d'atzar i de material de joc i per a comercials i distribuïdors de material de joc.  
Els certificats hauran d'estar emesos per l'Agència de Tecnologia i Certificació Electrònica de la Comunitat Valenciana o per les entitats que hagen subscrit un conveni amb esta.  
3. L'accés al sistema JOC-ER requerirà la solicitud d'alta d'usuari, a la qual s'adjuntarà el poder notarial que acredite la legitimitat per a actuar en nom i representació de l'empresa en el cas que es tracte de persones jurídiques.   
S'exceptuen del que disposa el paràgraf anterior els titulars d'establiments inscrits en el Registre d'Establiments Autoritzats per a la Instalació de Màquines Recreatives i d'Atzar destinats a l'activitat pública de bar, cafeteria o restaurant, pubs, sales de ball/festes i discoteques i que tinguen la condició d'empresari individual. Estos podran accedir al sistema amb el seu DNI electrònic sense necessitat de solicitar l'alta d'usuari.  
4. El sistema JOC-ER es trobarà accessible i integrat dins de la seu electrònica o portal institucional en Internet de la Generalitat: .»  
  
2. «Article 3. Baixa en el sistema JOC-ER  
1. Tot usuari que haja cursat una credencial d'accés al sistema JOC-ER té dret a solicitar-ne la baixa en el sistema.  
2. L'Administració donarà de baixa en el sistema:  
a) Els usuaris de credencials que no hi hagen accedit durant un període de 10 anys.  
b) Els qui hagen tramitat o confirmat dades inexactes, falses o amb omissions de caràcter essencial, sense perjuí de les responsabilitats penals o administratives que pertoquen.  
3. La baixa en el sistema es tramitarà amb l'audiència prèvia de l'interessat a fi que puga realitzar totes les alegacions que crega oportunes.»  
  
3. «Article 6. Fases de la tramitació electrònica  
Les fases per a la tramitació electrònica dels procediments són:  
a) Accés al sistema amb algun dels mitjans d'acreditació enumerats en l'article 2, apartat 2, d'esta orde.  
b) Elecció del tràmit que es vol realitzar.  
c) Emplenament del formulari associat pels actors requerits, segons el tràmit seleccionat, i firma a través del DNI electrònic o del certificat digital que pertoque.  
d) Pagament telemàtic de la taxa associada al procediment administratiu tramitat, si pertoca.  
e) Generació d'un comprovant que contindrà la descripció del tràmit seleccionat, la identificació del remitent i destinatari, el número de registre d'entrada, la denominació del tràmit i data i hora de presentació.  
  
f) Generació de la resolució corresponent i, si és el cas, dels documents annexos pertinents.»  
  
4. «Article 9. Procediments susceptibles de tramitació electrònica  
  
Els procediments susceptibles de tramitació electrònica en el sistema JOC-ER són els que seguixen:  
a) Autorització d'explotació de màquines de tipus A, B i C.  
b) Autorització d'instalació de màquines recreatives de tipus B i C. Butlletí de situació de màquines de tipus A.   
c) Substitució de màquines de tipus B i C (alta-baixa).  
d) Baixa d'autorització d'explotació.   
e) Baixa d'autorització d'instalació/butlletins de situació.  
f) Transmissió de titularitat de màquines recreatives i d'atzar.  
g) Substitució de màquines recreatives i d'atzar. Canvi de model.»  
  
  
5. «Article 10. Autorització d'explotació de màquines recreatives de tipus A, B i C  
1. De conformitat amb l'article 18 del Reglament de Màquines Recreatives i d'Atzar aprovat pel Decret 115/2006, de 28 de juliol, del Consell, l'autorització d'explotació habilita per a l'explotació d'una màquina propietat d'una empresa operadora, una vegada complits els requisits establits en el reglament esmentat i satisfeta la taxa fiscal corresponent.  
2. El fabricant, distribuïdor o comercial que pretenga transmetre una màquina recreativa o d'atzar homologada a una empresa operadora autoritzada, accedirà al programa JOC-ER i emplenarà les dades d'identificació de la màquina, que quedaran registrades en la base de dades del sistema.  
3. L'empresa operadora accedirà posteriorment al sistema JOC-ER, i introduint-hi esta informació i les dades d'identificació del fabricant tindrà accés a la solicitud d'autorització d'explotació de la màquina, que s'obtindrà per mitjà de l'emplenament dels camps que apareixen en el model electrònic.  
Els requisits per a l'obtenció de l'autorització esmentada són els que establix l'article 26 del Reglament de Màquines Recreatives i d'Atzar, aprovat pel Decret 115/2006, de 28 de juliol, del Consell, i la seua comprovació, així com el pagament de les taxes s'efectuarà de forma electrònica.  
4. L'autorització d'explotació constarà en el model de guia de circulació que s'aprova per mitjà d'esta orde i que figura en l'annex I, i l'haurà d'imprimir el mateix usuari del sistema.»  
  
6. «Article 11. Substitució de màquines recreatives i d'atzar tipus B i C (alta-baixa)  
La substitució de màquines recreatives i d'atzar tipus B i C (alta-baixa) s'ajustarà als requisits que establix l'article 28 del Reglament de Màquines Recreatives i d'Atzar aprovat pel Decret 115/2006, de 28 de juliol, del Consell, i es realitzaran tots els tràmits i s'aportarà tota la documentació assenyalada en el precepte esmentat de forma electrònica.»  
  
7. «Article 12. Solicitud d'autorització d'instalació de màquines recreatives i d'atzar dels tipus B i C i butlletí de situació de màquines tipus A  
La solicitud d'autorització d'instalació de màquines recreatives i d'atzar dels tipus B i C, així com el butlletí de situació de les màquines de tipus A, s'ajustarà als requisits establits en els articles 19.2 i 27.2 del Reglament de Màquines Recreatives i d'Atzar, aprovat pel Decret 115/2006, de 28 de juliol, del Consell. El requisit d'autenticació per notari de les firmes dels titulars o representants de l'empresa operadora i del titular de l'explotació del local o establiment autoritzat per a l'explotació de les màquines serà substituït per mitjà de la firma electrònica de la solicitud per ambdós subjectes.»


Còpia Permalink ELI